钦定古今图书集成/明伦汇编/氏族典/第392卷 > 李玭
## 钦定古今图书集成/明伦汇编/氏族典/第392卷 > 李玭

按《宋史李玭传》：“玭，大名宋城人。性笃孝，力耕以事母。
母卒，让田与其弟坚，遂庐于葬所，昼夜号泣，负土筑
坟，高丈馀。又以二代及诸族父母槁葬者尽礼葬之。
凡三年，成六坟，皆高丈馀。坟成，复留守坟三年，常令
兄之子卖药自给。年六十馀，足未尝入县门，乡人目
为李孝子。天禧中，知府张知白以状闻，诏赐粟帛，令”
府县安存之。里中有母在而析产者，闻玭被旌，兄弟
惭惧，复相率同居。